Оқушыны ұрды деп айыпталып жатқан мұғалімді ата-аналар жақтап отыр
DATE: 20:10, 13 Наурыз 2017 | GMT +5
TITLE: Оқушыны ұрды деп айыпталып жатқан мұғалімді ата-аналар жақтап отыр
URL: https://kaz.inform.kz/news/okushyny-urdy-dep-ayyptalyp-zhatkan-mugalimdi-ata-analar-zhaktap-otyr_a3007516/
META: DATE: 20:10, 13 Наурыз 2017 | GMT +5
TOTAL WORDS: 187
AUTHOR(S):
TEXT: Ақтөбеде №10 мектеп оқушысының атаанасы «қызымды ұрып-соқты, денсаулығына зиян келтірді» деп ұстазы Мәдина Жұмабаеваны сотқа берді. Ұстаз Қылмыстық кодекстің «Денсаулыққа қасақана жеңіл зиян келтіру» бабы бойынша сот алдында жауап беріп жатыр. Бүгін айыпталушыны мектептің атааналары мен ұжымы жақтап, өз пікірлерін ашық білдірді. «Мәдина Қожантайқызы 23 жылдық еңбек өтілі бар жоғары білімді маман. Біздің балаларымызға дейін де 16 жылда 4 топтың оқушыларына тәлім берген. Балаларымыз мектеп табалдырығынан аттаған күні-ақ бауырына басып, қолына қалам ұстатып, әліппені үйретті. Ұстаз үшін жанымыз шырылдып келіп тұрмыз. Ұстаздың еңбегі бағаланып, халық алдында көрінсе екен деп жүрміз», - деді атаана Гүлзухра Меңдімұратова. Айта кетейік, Мәдина Жұмабаева оқушы мен ұстаз арасындағы араздықтан соң басқа білім ордасына ауысып кетті. «Мәдина Жұмабаева өз еркімен жұмыстан шығып кетті. №10 орта мектепте мұғалім болып жүргенінде оқушылардан шағым түспеді, арыз болған жоқ. Мына жағдайға байланысты қандай да бір пікір білдіре алмаймын. Сот ақ-қарасын шешеді. Бір айтарым, қалалық білім бөлімі іс бойынша сауалнама жүргізді. Нәтижесінде баланы ұрып-соққаны анықталмады. Ал 3-сынып оқушысы өзге балалар секілді белсенді. Ондай оқушылар қазір көп», - деді №10 жалпы білім беретін орта мектеп директорының орынбасары Нәзия Елбаева. Оның айтуынша, ертең болатын сот отырысына психолог пен мұғалім барады
